L’Ateneu Cooperatiu de la Catalunya Central participa en una visita a experiències agroecològiques al sud de França – Ateneu Cooperatiu Catalunya Central\nHome/General/L’Ateneu Cooperatiu de la Catalunya Central participa en una visita a experiències agroecològiques al sud de França\nS’hi van conèixer diferents experiències reals de suport a un nou model de pagesia, basat en els anomenats espais test, bancs de terres i circuits curts de comercialització\nTambé es va visitar, entre altres, explotacions ecològiques o una cadena de comerços alimentaris on els pagesos hi fan la venda directa sense ni tan sols personal contractat\nAlba Rojas ha representant l’Ateneu Cooperatiu de la Catalunya Central en una sortida al sud de França que tenia per objectiu conèixer sobre el terreny diferents experiències en els àmbits de l’agroecologia i la sobirania alimentària, dos dels eixos entorn dels quals treballa l’Ateneu. La sortida va ser organitzada per l’àrea de Territori de la Diputació de Barcelona, juntament amb Arca (Associació pel Desenvolupament Rural) i el Centre Tecnològic Forestal de Catalunya.\nDurant les diferents visites que es van fer dijous i divendres passat a la zona de Montpeller es van poder conèixer experiències reals de suport a un nou model de pagesia, basat en els anomenats espais test, bancs de terres i circuits curts de comercialització. En concret, es pretén aprofitar el bagatge de les experiències ja en funcionament a França, i més concretament a la zona de Montpeller, per estudiar-ne la viabilitat a Catalunya, on ja hi ha algunes iniciatives en marxa en aquest sentit. Durant la visita, diferents agents locals van explicar a l’expedició catalana polítiques de desenvolupament agrari i alimentari basades en canals curts de comercialització i producció agrària ecològica.\nEn la sortida, que també va servir per estrènyer llaços entre diferents entitats i persones que estan treballant en aquests àmbits a Catalunya, hi van participar responsables polítics i tècnics de l’àrea de Territori de la Diputació; responsables polítics i tècnics d’Arca; responsables tècnics de diferents grups d’acció local Leader; responsables de diferents àrees del Departament d’Agricultura de la Generalitat, i l’Ateneu Cooperatiu de la Catalunya Central.\nDijous al matí es va començar visitant l’Associació Terres Vivantes, a Clermont-l’Hérault, que acull i ofereix suport administratiu, comptable i formatiu a persones que vulguin dedicar-se a l’agricultura i que no ho faci per tradició familiar pagesa. També es va visitar la Boutique Paysans, projecte molt similar a alguns de ja existents a la Catalunya Central, com Mengem Osona, però amb xarxa de botigues per tota la regió i gestionada directament pels pagesos. La de Clermont-l’Hérault, concretament, la gestionen 28 productors i cadascun es fa càrrec de l’atenció directa a la botiga un dia al mes, no tenen personal contractat i així fan la venda directa de manera col·lectiva.\nEl matí es va completar amb una visita a l’explotació de Roslène Andringa, persona migrada de l’illa de Reunió que a banda d’ensenyar la seva explotació d’horta, cereal, pollastre i porc, tot ecològic, va explicar el seu procés d’incorporació al món agrari amb l’acompanyament de Terres Vivantes, la selecció prèvia i els canals de comercialització que utilitza de manera coordinada amb altres productores, com ara compartir la plataforma de venda per internet i el punt de recollida de comandes.\nA la tarda, Joseph Le Blanch va guiar una visita a TerraCoopa, a la població de Jacon. Terracoopa és una cooperativa d’impuls empresarial d’activitats de l’agricultura ecològica i el medi ambient amb tres línies d’actuació: producció agroecològica, jardineria i consultoria ambiental. Un dels seus objectius és la instal·lació d’Espais Test, espais d’acompanyament a l’emprenedoria rural en diferents àmbits: assessorament tècnic, inversions compartides i gestió administrativa i comptable, a partir de proporcionar terres per poder testejar l’opció de negoci d’una manera acompanyada i amb menys risc econòmic. Els Espais Test és un programa que també s’està començant a desenvolupar a Catalunya, i al qual es dona suport des de l’Ateneu Cooperatiu de la Catalunya Central.\nAl vespre, un cop de tornada a l’allotjament, també s’hi van exposar diferents experiències. Simon Moliner, dinamitzador territorial de l’Aude i els Pirineus Orientals de Terre de Liens de Llangüedoc-Rosselló, va explicar un projecte compartit per diferents entitats jurídiques per comprar de forma compartida terres i el lloguer de les mateixes a productors, amb l’objectiu de preservar el sòl agrari i l’accés a la terra. Per la seva part, Alain Barbe, president de la Comunitat de Municipis Pic Saint Loup, i Irene Tollerte, presidenta del grup Leader Pic Saint Loup, van explicar les accons de dinamització territorial agrària a la seva comarca a partir de l’impuls de la viticultura i la ramaderia en tant que dos dels sectors forts d’aquell territori.\nEl divendres al matí hi va haver diferents visites institucionals que van servir per conèixer diferents polítiques alimentàries. La primera visita va ser a la Montpellier Méditerranée Métropole, on Mylène Fourcade, vice-presidenta delegada d’agricultura i alimentació; Emmanuel Guillermo, director de projectes del Departament de Desenvolupament Econòmic, i Valérie de Sant Vaulry, tècnica responsable de polítiques de l’àrea metropolitana de Montpeller, van explicar l’estratègia de preservació del territori agrari i les diferents campanyes de conscienciació i de dinamització dels circuits curts de comercialització, així com diferents projectes per incidir en el consum de productes locals i ecològics, com un obrador de transformació d’aliments per fer conserves o una cuina central gestionada a partir d’una cooperativa de serveis que fa dinar a 14.000 alumnes de la regió amb tot un programa educatiu relatiu al malbaratament i amb uns menús amb l’obligació d’estar elaborats per un 50% de producte local i d’aquest un 20% ecològic. Finalment, al Conseil Départemental de l’Hérault, Jeal-Juc Falip, Yvon Pellet i Jean Bassede van explicar les polítiques agràries de la institució, i Mathilde Coudray, de la Càtedra Unesco Alimentations du Monde, va explicar les accions d’investigació i suport al teixit social en clau de sobirania alimentària.\nadmin-istrador\t2019-01-16T17:23:45+01:00\t16 gener 2019|General|


24/11/2021 - 14.07\nTota aquesta setmana, i especialment demà dijous dia 25 de novembre, els Informatius de TV3, i alguns programes, com el "Tot es mou", estan emetent reportatges vinculats amb la temàtica de la violència contra la dona. A més, demà al matí se seguiran els actes i les convocatòries de les institucions, com la que es farà a la plaça de Sant Jaume, a les 12.00.\nTambé es farà el seguiment de la manifestació convocada a les 18.30 de la tarda, tant pel canal 324 com des del "Tot es mou".\n"Violadors en bandada" (Diumenge, a les 22.05)\nEl "30 minuts" estrenarà "Violadors en bandada", un reportatge de TV3 produït per Goroka. Un treball d'Amanda Sans Pantling en què s'analitzarà en profunditat què hi ha darrere d'una violació en grup i quins són els elements que conflueixen en aquest tipus d'agressions, que no són noves però sí cada vegada més extremes.\nHome. Jove. Integrat en la societat. Se sent impune. S'atreveix a fer en grup el que mai faria sol.\nAquest és el perfil de l'agressor grupal i d'un tipus de violència sexual que els darrers anys s'ha tornat més present als mitjans de comunicació. El cas més mediàtic ha estat el de La Manada de Pamplona, durant els Sanfermines del 2016, però a Catalunya hi ha hagut denúncies a Sabadell, Manresa o Sant Boi de Llobregat, entre moltes altres. El Ministeri de l'Interior dona una dada: només a Catalunya, 269 casos en els últims cinc anys.\nQuè hi ha darrere d'una violació en grup? Cada vegada n'hi ha més o ara hi ha més consciència i es denuncien més sovint? Aquest "30 minuts" analitzarà els elements que conflueixen en aquest tipus d'agressions, que no són noves però sí cada vegada més extremes. A partir d'aquesta radiografia social, aprofundiran en les causes d'aquest fenomen, arrelades en el model de masculinitat hegemònica tradicional. Un model que es transmet de pares a fills, que es perpetua en converses quotidianes i mitjans de comunicació i que és la base de l'iceberg de la violència masclista.\nExperts en psicologia analitzaran el model de masculinitat que viuen els joves, que en alguns casos comencen a consumir pornografia, amb situacions de violència sexual normalitzada, a edats tan primerenques com els 8 anys. S'està davant d'una crisi sobre què vol dir ser home al segle xxi i cal fer una revisió crítica d'aquesta construcció lligada a l'estructura patriarcal. Les reflexions dels psicòlegs plantejaran quins canvis són necessaris. Així s'obtindran eines per entendre, interpretar i educar, i per traçar el camí cap a noves masculinitats basades en la igualtat i el respecte.\nAlba Alfageme, psicòloga especialista en violència sexual\nGemma Altell, psicòloga social\nAntonio Andrés Pueyo, expert en psicologia de la violència\nCarlos Pascual Alfaro, magistrat del jutjat de violència sobre la dona núm. 1 de Barcelona\nJoan Roa, psicòleg i professor de Psicologia Social a la Universitat de Girona\n"Les amistats' perilloses " (Diumenge, a les 22.50)\nTV3 emetrà la producció pròpia "Les amistats' perilloses", un reportatge d'Esther Llauradó i Sara Segarra en què s'han rastrejat xarxes socials i aplicacions de contactes per recollir casos d'agressions sexuals, estafes, perfils falsos per robar dades, suplantacions d'identitat, sextorsions, ciberassetjament i tot tipus d'abusos\nLes protagonistes d'aquest treball han estat víctimes d'aquests delictes tan difícils de denunciar i han decidit fer-ho públic.\nEls delinqüents van allà on hi ha la gent. I l'any del confinament, s'han bolcat a les xarxes socials i aplicacions de contactes. Amb la impossibilitat de conèixer "amics" nous de la mena que siguin en bars i discoteques, aquests serveis han multiplicat l'èxit. Però també han proporcionat infinitat de víctimes a delinqüents de tot tipus. Cap novetat: és el mateix que passa al carrer, que ara també passa, massivament, a les xarxes.\nL'aplicació de cites Tinder va suposar una revolució social mundial. Tot i que no va ser, ni de bon tros, el primer servei de contactes, va reinventar la manera de lligar i relacionar-se. No havia estat mai tan fàcil i ràpid contactar i quedar amb un estrany, gairebé com un joc. Ara, hi ha milers d'apps semblants, que s'han convertit en un negoci milionari. S'hi afegeixen les xarxes socials, com ara Instagram o Facebook, que es fan servir també per conèixer gent nova i lligar. I en aquest mercat infinit de persones que busquen relacions, també s'obre un camp d'oportunitats per a farsants, estafadors i depredadors.\nUn equip del "30 minuts" ha rastrejat aquestes aplicacions i ha recollit casos d'agressions sexuals, estafes, perfils falsos per robar dades, suplantacions d'identitat, sextorsions, ciberassetjament i tot tipus d'abusos\nLes protagonistes d'aquest reportatge han estat víctimes d'aquests delictes tan difícils de denunciar i han decidit fer-ho públic. Es donaran a conèixer casos com aquests:\nL'Eva va ser víctima d'una violació a casa seva durant una cita a través d'una app. L'agressor ha estat condemnat a set anys de presó.\nL'Andrea descobreix que algú ha creat un perfil fals amb la seva foto a Tinder. No ha sabut mai amb quina finalitat.\nA Mallorca, un home crea un perfil en una app amb una foto falsa per aconseguir quedar amb noies i agredir-les sexualment. Almenys hi ha quatre casos denunciats. La Sandra n'és una.\nLa Maria va caure en el parany d'un fals capità d'embarcació que, utilitzant fotos robades d'un exdiputat alemany, contacta pel Facebook i, després de mesos de relació romàntica, li acaba estafant 3.000 euros. Era una xarxa internacional d'estafadors.\nUna investigació en curs dels Mossos d'Esquadra de Gavà està estirant el fil d'un estafador amb nombroses víctimes, que utilitzava també una aplicació de cites.\n"30 minuts" ha investigat també el modus operandi dels estafadors. Qui són, d'on treuen les fotografies i com creen aquests perfils falsos, de quina manera capten les seves víctimes i com les enganyen.\nEn els últims temps, les aplicacions de contactes han anunciat mesures per reforçar la seguretat, però els mecanismes de denúncia són ineficaços. El nombre de perfils falsos que hi ha és fàcilment detectable. Per què, doncs, no els eliminen les mateixes empreses? En tot cas, no hi ha un marc legal que estableixi les seves obligacions com a intermediàries davant de casos de violència sexual o estafes.\n"Mai més víctima" (Diumenge, a les 23.40)\nTot seguit, s'emetrà "Mai més víctima", un documental de TV3 dirigit per Ariadna Oltra i Mireia Pigrau que vol fer entendre el procés que viuen les dones que pateixen una situació de violència dins de la parella, i per què els costa tant sortir-ne.\nCom es poden aguantar divuit anys de maltractaments sense que ningú de fora se n'adoni? Quan comença el control de l'home i la submissió de la dona? Per què no se'n van al primer cop? I per què el 70% no ho denuncia? A través del testimoni d'experts i de dones que han estat víctimes de maltractaments, "Mai més víctima" vol donar resposta a totes aquestes preguntes.\nEl documental, dirigit per Ariadna Oltra i Mireia Pigrau, és un retrat coral de com aquestes dones esdevenen víctimes sense adonar-se'n i com, un cop identifiquen el que els passa, aconsegueixen trencar amb la relació de violència exercida per la seva parella. Tots els testimonis són de casos sentenciats per la justícia, amb condemna, excepte un que en el moment de la realització del documental, el 2018, estava pendent del judici.\nLes sis dones que surten en el documental denuncien que no es van sentir ben tractades per la justícia. Per què? Què cal millorar? A Espanya, des del 2004, hi ha vigent una llei integral que aborda aquesta xacra social, però això s'ha demostrat que és insuficient.\n"Mai més víctima", una producció de TV3, es va estrenar el novembre del 2018 al "Sense ficció".\nCatalunya Ràdio, per la seva banda, dedicarà part de la seva programació durant aquesta setmana a prendre consciència de l'abast d'aquest greu problema. Així, "El matí de Catalunya Ràdio", amb Laura Rosel, parlarà de les reivindicacions del 25N amb Tània Verge, consellera d'Igualitat i Feminismes; Lucía Avilés, magistrada experta en violència de gènere, i Andrea Garcia, caporal del Grup Central d'Atenció a la Víctima dels Mossos d'Esquadra. A més, durant tota la setmana la secció del programa "El micròfon autònom", amb Marta Carreras, s'acosta a dones que han patit violència masclista per explicar els seus testimonis.\n"El búnquer", amb Peyu, Jair Domínguez i Neus Rossell, retrà un homenatge a les germanes Mirabal, i dedicarà el Dia Internacional per a l'Eliminació de la Violència contra les Dones en honor seu. Les tres germanes Mirabal eren unes revolucionàries que van pagar amb les seves vides per lluitar contra la dictadura. En canvi, la quarta germana, la Bèlgica, es va quedar "cuidant" el negoci familiar.\nEl programa "Popap", amb Mariola Dinarès, ha dedicat la setmana a fer-se ressò de les iniciatives que hi ha a la xarxa per reivindicar la protecció de les dones contra els atacs masclistes online. I aquest dijous, Mariola Dinarès llegirà el "Manifest F5 elaborat pel col·lectiu Dones Tech en contra la violència masclista online" i amb Roc Massaguer entrevistarà l'activista i gamer Marina Amores i el sociòleg Daniel Muriel, que han fet un llibre amb els resultats d'un experiment sociològic, "Un mes a Tinder sent una dona gamer".\n"La nit dels ignorants 3.0", amb Xavier Solà, entrevistarà Pilar Muñoz, voluntària de l'associació Hèlia, una entitat que ofereix suport a les dones supervivents de violència masclista, per parlar de com es pot ajudar aquestes persones.


Redacció, Martorell\t| Actualitzat el 27 Febrer 2017 a les 10:23\nMoment de la presa de fotos durant la visita de ‘Capture’. Foto: Ajuntament\nA mitjans de mes, un equip de l’agència Capture va visitar el Mercat de les Bòbiles per fer fotografies de l’interior que serviran perquè els usuaris de Google Street View el puguin visitar de manera virtual.\nAquest projecte ha estat possible gràcies a una subvenció de la Generalitat a l’associació de paradistes de l’equipament. D’aquesta manera, el mercat martorellenc participa en aquest projecte de la mà de tres altres més de tot el Principat.\nL’objectiu de la campanya és promoure el comerç de proximitat a partir d’una major presència a Internet, afegint-los a un tour virtual amb imatges reals que ja s’aplica tant als carrers com a l’interior d’alguns negocis.\nEl regidor de Promoció Econòmica, Comerç, Turisme, Règim Interior i Noves Tecnologies, Lluís Amat, considera “una iniciativa molt bona” que donarà “més visibilitat al mercat”. “En el món actual, si no ets a Sant Google sembla que no existeixis”, afegeix.\nUn dels membres de l’equip de Capture, Lluís Jovell, explica que “ha calgut fer moltes fotografies, una dotzena en cada punt”, els quals “després s’han de treballar, unir i corregit amb els programes de Google per acabar creant un recorregut virtual amb fotografies de 360 graus”.\nJovell també assegura que l’Street View “té molts avantatges”, ja que “a més inclou una fitxa actualitzada amb informació de cada botiga”.


El Punt Avui - ▷ Totes les necrològiques de Gallifa\nDifunts a la zona de Gallifa\nHortènsia Parra Roger 81 Figaró-Montmany 11/05/2021 Ampliar informació(+)\nVa morir als 81 anys. Exèquies, demà, a 2/4 de 12 del matí, a la parròquia de Sant Rafael de Figaró-Montmany.\nVa morir als 87 anys. Exèquies, demà, a 2/4 de 10 del matí, a la sala de cerimònies del tanatori de Granollers.\nVa morir als 66 anys. Actes de comiat, demà, a 2/4 de 4 de la tarda, a la sala de cerimònies del tanatori de Granollers.\nAgustín Sanz Rozas 79 Sabadell 11/05/2021 Ampliar informació(+)\nVa morir als 79 anys. Exèquies, demà, a les 3 de la tarda, a la sala de cerimònies del tanatori de Sabadell.\nJuan Sánchez Villalba 88 Sabadell 11/05/2021 Ampliar informació(+)\nVa morir als 88 anys. Exèquies, demà, a 3/4 de 4 de la tarda, a la sala de cerimònies del tanatori de Sabadell.\nMaria Carmen Salas Barba 91 Sabadell 11/05/2021 Ampliar informació(+)\nVa morir als 91 anys. Exèquies, demà, a 2/4 de 5 de la tarda, a la sala de cerimònies del tanatori de Sabadell.\nJuan Cuellar Borrero 84 Sabadell 12/05/2021 Ampliar informació(+)\nVa morir als 84 anys. Exèquies, demà passat, a 2/4 de 12 del matí, a la sala de cerimònies del tanatori de Sabadell.


27/04/2012: TAL COM VAN LES COSES, ESTEM DISPOSATS A FER MÉS DEL QUE FEM?\nObrim un Diari de Nit amb testimonis de persones que parlen del voluntariat i de les persones disposades a fer més per ajudar els altres en aquests moments difícils. La ROSER MARTÍ és voluntària de la Fundació Comtal a Ciutat Vella. Dóna suport escolar a nouvinguts i diu: “No hem d’esperar que les coses les arreglin els altres...”\nEls testimonis del Diari de Nit estan vinculat a aquest refrany: “TOTA PEDRA FA PARET”. Vol dir que qualsevol ajuda, per petita que sigui, pot ser útil per als altres. .\nLa FINA MARIA de Barcelona ens parlava de la Fundació Avismón, que l’ha ajudada i on admeten voluntaris. Responia a la pregunta del Josep de Sabadell, que volia fer de voluntari. La Fina Maria ens va dir: “M’han portat una rosa i un llibre i cada divendres rebré un lot de menjar a casa...”\nLLUÍS BERNABÉ és el director de la Marató per la Pobresa de TV3 que es farà el 27 de maig. Li hem trucat arran de la pregunta del Josep de Sabadell que volia fer-se voluntari de la Marató. Ens hem posat en contacte amb Lluís Bernabé per preguntar-li com pot col•laborar en aquesta edició dedicada a la pobresa i d'altres questions que ens comenta en aquesta petita entrevista:\nEl vinagre de poma és un tractament natural per a malalties que normalment es tracten amb antibiòtics. El vinagre de poma s’obté posant en barrils la fruita fresca picada. La fermentació natural desenvolupa una escuma bacteriana anomenada “mare” formada per enzims i minerals d’alt valor medicinal. Com ara la sinusitis i el mal de coll. Serveix per combatre el colesterol, les al·lèrgies, la fatiga muscular, els símptomes de la gota i l'artritis, entre d'altres...\nEl guanyador és Víctor Morató, a qui agraïm que ens hagi facilitat la web on podem esbrinar el nostre nom en pagès. Així podem dir-vos que en el programa tenim el Tomàs de las Caves. A veure si sabeu de qui es tracta?\n"El bosc de Poblet cobrarà 10 euros per permetre collir bolets"


Guarda-si-venes celebra amb èxit la Festa Major\nAmb missa musicada i castell de foc\nCom ja és tradició, el primer diumenge de maig, Guarda-si-venes, nucli agregat de Guissona, va celebrar la seva Festa Major. En aquesta edició, la missa major es va dur a terme a l’exterior de l’església de Sant Miquel, respectant totes les mesures preventives contra la Covid. Va estar musicada per la guissonenca Gal·la Sisquella i hi van participar una quarantena de persones.\nPer tancar la jornada festiva, el veïnat va gaudir d'un castell de foc, que també es va retransmetre en directe per Instagram i va anar a càrrec de Pirotècnia Igual.\nRedacció - SEGRE / Foto: Ajuntament de Guissona


Una cosina segona del Rei, suplent a la llista de VOX\nOlivia de Borbó es presenta com a suplent a la llista de VOX per Àvila\nA les llistes que ha presentat VOX hi figuren diversos familiars del líder del partit, Santiago Abascal i víctimes d'ETA\nper Redacció dimecres, 27 de març 2019 - 18:03h | Actualitzat a 27/03/2019 22:29h\nVox celebrarà una gran manifestació a Barcelona el pròxim 30 de març | CEDIDA\nSegons la llista que ha publicat aquest dimecres el Butlletí Oficial de l'Estat (BOE), Olivia Ana Garrigues Borbó, una cosina segona del rei Felip VI, consta com la tercera suplent a la candidatura que VOX ha presentat per Àvila al Congrés dels Diputats per les eleccions del 28 d'abril. No obstant això, les llistes definitives seran publicades el pròxim 2 d'abril un cop hagin estat revisades per la Junta Electoral Central (JEC).\nLa candidatura que el partit presenta per la província d'Àvila està encapçalada per l'empresària i experta en intel·ligència emocional, Georgina Trías,acompanyada pel ciclista Francisco Mancebo, com a número dos i pel president provincial del partit Germán Sánchez, ocupant la tercera posició. Entre els suplents és on apareix en tercer lloc Olivia Ana Garrigues Borbó. Olivia és una de les filles de l'economista José Miguel Garrigues Walker i Elena de Borbó, cosina del rei Joan Carles.\nLa majoria de noms que completen les llistes de VOX son cares desconegudes per l'electorat, però també apareixen alguns noms coneguts com el de l'exfuncionari de presons, José Antonio Ortega Lara, que va estar segrestat per ETA durant 532 dies. També a la llista de la candidatura del partit a Madrid, hi ha, a la vuitena posició, Ana María Velasco-Vidal Abarca, la filla del comandant Jesús Velasco que va ser assassinat per ETA.\nAltres notícies: El PSOE de Sánchez promet: matrícules universitàries gratis, lligar les pensions a l'IPC i un ingrés «mínim vital»\nContinuant amb les víctimes del terrorisme, el candidat al Senat per Mallorca és Antonio Salvá, el pare del guàrdia civil Diego Salvá qui va ser assassinat a Palma el 2009 en el que va ser l'últim atemptat que va dur a terme ETA al territori espanyol.\nFamiliars de Santiago Abascal\nGran part dels candidats que conformen les llistes del partit son fidels a VOX d'ençà que aquest es va crear, fins i tot, hi figuren diversos familiars del líder del partit, Santiago Abascal. La seva tieta, Begoña Conde, figura com cap de llista per Ourense i la seva germana, Iria Abascal, com a suplent al Senat per Àlava. També hi ha militants que van ocupar, en el seu moment, càrrecs al PP, com Antonio Pozo, número tres al Senat o Julio Ariza, que ocupa la posició 32 de la candidatura per Barcelona.\nLes 3 grans promeses de Sánchez que afectaran la teva butxaca\nEleccions Rei Joan Carles Rei Felip VOX


L’artista Abel Pruñonosa proposa col·locar a Arenys una escultura en record de l’1-0 | Ràdio Arenys 91.2FM\n/ Act.: 6 de juny del 2018 a les 12:06\nL’artista Abel Pruñonosa proposa col·locar a Arenys una escultura en record de l’1-0\nL'artista ha proposat instal·lar-la aquesta escultura a l'esplanada del Xifré (Foto: Twitter Abel Pruñonosa )\nEL CDR d’Arenys organitza una trobada …\nEl Festival Arenys de Contes ja té …\nPorta per nom ‘Democràcia’ i representaria un sobre de grans dimensions que s’endinsa dins la terra. La proposta, proposada a l'Ajuntament d'Arenys de Mar, també l'ha presentat en altres municipis, com Sant Pol de Mar i Girona.\nEl mateix artista arenyenc Abel Pruñonosa ha explicat que la seva idea és mostrar a través de l’art el que va ser l’1-O, una expressió de la democràcia. Per aquest motiu, la millor manera de fer-ho és representant un sobre que podien dipositar tant els del Sí com els del No, així com els equidistants. Pruñonosa ha afirmat que la rebuda per part dels tres Ajuntaments ha estat bona, però que ara ho han d’avaluar. També ha afegit que una part dels diners que recapti serien per la caixa de la solidaritat.\nLa proposta d’Abel Pruñonosa és que l’escultura es posi a l’esplanada del Xifré, a tocar dels Jutjats, de manera que encara quedaria més simbòlic. Pruñonosa ha afirmat que també havia pensat en la rotonda de davant el carrer Olivar.\nD’altra banda, l’artista també ha tirat endavant una altra iniciativa. Es tracta d’uns pins de color groc que representen una mà que treu el dit. Es van posar a la venda aquest passat cap de setmana i estan sent tot un èxit. Pruñonosa ha remarcat que no és cap iniciativa contra l’unionisme, sinó per demanar la llibertat dels presos polítics. Una part del que es recapti també anirà per la caixa de la solidaritat. Qui vulgui els pot comprar al web www.elditgroc.cat.


Interior multa el cantant Joanjo Bosk per participar en els talls de carretera el 3-O\nEl cantant Joanjo Bosk | joanjobosk.com\nL'activista assegura que se l'acusa "d'organitzar, mobilitzar i donar instruccions a la massa" i diu que en cap moment el van identificar\nper ACN 25 de setembre de 2018 15:22\nEl 3 d'octubre de l'any passat, en el marc de l'aturada de país convocada per organitzacions, entitats i sindicats, es van fer concentracions i es van tallar diverses carreteres de Catalunya. L'AP-7 i N-II a l'alçada d'Hostalets de Llers (Alt Empordà) van ser dos dels punts afectats. Hi van participar centenars de persones, entre elles el cantant i activista Joanjo Bosk. Fa quinze dies va rebre un avís de sanció del Departament d'Interior. Tot i que no ha volgut concretar-ne la quantitat, ha explicat que se l'acusa "d'organitzar, mobilitzar i donar instruccions a la massa" que hi va participar. Bosk nega "rotundament" aquestes acusacions i recorda que aquests talls van ser "espontanis" en la majoria d'indrets del país. En aquest sentit, diu a més, que en cap moment els Mossos d'Esquadra el van identificar. "A l'expedient, es facilita la placa de dos agents que em van reconèixer però no em van demanar la documentació", insisteix. Per això, creu que se l'ha utilitzat de "cap de turc" perquè és una persona "coneguda a la zona".\nEl cantant es mostra "indignat" amb la situació i critica, a més, que la multa vingui de la pròpia Generalitat. "Penso que a les portes de l'1-O no ens podem permetre que la repressió vingui del propi Govern", afegeix. Des d'Alerta Solidària han enviat un comunicat on mostren el seu suport amb Bosk i "la resta d'encausats i sancionats". Consideren que es tracta de "multes polítiques" i reclamen al Departament d'Interior que "no apliqui el codi penal i l'anomenada Llei Mordassa de l'estat espanyol. Aquest divendres a les vuit del vespre han convocat una concentració de suport i una roda de premsa a Figueres per donar detalls del cas.


Ofici de lector: Kafka, Escher i Bergman al sanatori\nSet anys després de L'home manuscrit, Manuel Baixauli ens proposa franquejar la porta d'una nova proposta narrativa, La cinquena planta. Una proposta "autobiogràfica" on realitat i ficció -com en tota biografia que valga la pena- s'entrecreuen, es difuminen i es confonen. Una proposta que parteix allà on acabava L'home... per a endinsar-se en vetes més profundes de la seua personalitat. Ací se'ns contarà per exemple, la trasbalsadora experiència de la síndrome de Guillain-Barre, la malaltia que va deixar Baixauli paralitzat durant 42 llarguíssims dies al llit d'un hospital. Aquesta vivència única va tindre lloc precisament quan l'autor havia enllestit la primera redacció de la novel·la que després s'anomenaria L'home manuscrit. El tràngol va passar i la novel·la esmentada, guanyadora del Premi Mallorca, es convertiria en un dels grans èxits de la literatura catalana d'aquests anys.\nAra Baixauli ha représ aquests aspectes de la seua biografia -el descens als inferns Guillain-Barre, la peripècia de L'home..., la llarga però fructífera rehabilitació postmalaltia en un sanatori digne de Thomas Mann- en un nou relat que és, alhora, molts relats diferents. La cinquena planta, en concret, fa referència a l'últim pis del sanatori, una misteriós estatge on no mena cap porta, ni cap escala, ni cap ascensor. Aquesta planta -les golfes de tot plegat, el lloc que l'anatomia humana reserva per al cervell- sembla regir el destí d'una munió de personatges que travessen l'obra, començant pel mateix autor. De fet, és impossible llegir aquestes pàgines i no pensar contínuament en les arquitectures impossibles de Maurits Cornelis Escher, l'artista neerlandès mestre de les distorsions geomètriques. L'obra de Baixauli, en efecte, ve plena de portes, escales i passadissos que no porten enlloc, si no és a alguna andana purament mental.\nLa cinquena columna, fet i fet, és una obra d'una rara intensitat, que ve a confirmar la naturalesa singular del món de Baixauli. La seua, d'alguna manera, és una història d'èxit que estava abocada a un perfecte fracàs, com ell mateix ens va explicant al llarg del llibre. Casos com el seu n'hi ha molts en la nostra i en qualsevol literatura: escriptors amb món propi, amb una escriptura de qualitat, que no troben mai els seus lectors. Baixauli podria haver estat un altre d'aquests il·lustres marginals, però ell va saber convertir un fracàs en un èxit. Saber, ben pensat, no és exactament la paraula. La fortuna, en realitat, li ha esdevingut. La bona sort editorial que l'ha pessigat ha vingut a compensar-li, de fet, la malastrugança de la malaltia. El que la vida li havia extirpat per un cantó li ho ha tornat per un altre.\nI no dic això, òbviament, per llevar-li gens de mèrit. Jo vaig ser precisament el primer a saludar L'home manuscrit com una obra "densa i perfeccionista", d'una qualitat indubtable. I ho vaig fer, per cert, al setmanari El Temps (núm. 1.210), a l'agost del 2007. L'autor, que em va agrair personalment aquell primer toc d'atenció pública, s'hi referiex en la darrera pàgina de La cinquena planta: "Diuen que les primeres [ressenyes] són decisives -reflexiona-, que marquen tendència, que condicionen les posteriors". Doncs així va ser, i n'estic tan satisfet com ell.\nAra Manuel Baixauli torna amb un nou llibre que no deixa de ser una claustrofòbica elucubració local -o, a tot estirar, comarcal. I, tanmateix, aquestes històries admeten perfectament una lectura universal. Aquest és el seu mèrit i el seu secret.\nPublicat en El Temps, núm. 1.548\nPublicat per Senyals de fum a 11:37\nisidre 16 de febrer de 2014 a les 9:41\nJa veus, Joan: les teues previsions d'aleshores s'han anat conservant. Per a glòria del senyor Mann, oi? Tu que tant en saps de sanatoris de muntanya, o dels balnearis, s'hi hom ho prefereix.\nLlegida que tinc la novel·la, encara me la fas més abellidora. Es veu que aquest suecà, entre l'arròs i la taronja, sap traure-li suc a la vida tota, incloent-hi el dolor.\nAi, ja ho deia el clàssic: "ARS LONGA, VITA BREVIS", que, en versió d'un altre sueca, diu així:\n«La vida és breu e l’art se mostra llonga...» , traduïa Ausiàs. Per tant, no és aconsellable allò de «sense pressa però sense pausa». Més aviat: o de pressa, o renunciar-hi.", Fuster dixit!


Borràs (JxCat) critica que el preacord d'ERC sobre els PGE no aconsegueix "res" per a Catalunya\nPublicat 24/11/2020 18:51CET\nLa portaveu de JxCat al Congrés, Laura Borràs, ha criticat aquest dimarts el preacord d'ERC amb el Govern central sobre els pressupostos generals de l'Estat (PGE) del 2021 perquè, segons ella, s'han negociat prerrogatives que ja eren dels catalans en el passat.\n"No es pot negociar si ens retornen el que ja era nostre, no aconsegueix res per a Catalunya", ha sostingut en un comunicat que ha recollit Europa Press, en espera de conèixer amb més detall el preacord entre els republicans i l'executiu del PSOE i Unides Podem, que inclou posar fi al control financer de l'Estat sobre Catalunya que va engegar el govern del PP l'any 2015.\nPer Borràs, negociar "per aconseguir el que ja era dels catalans demostra aquesta condició de rebaixes contínues del Govern central i que no esmenta les necessitats veritables" que haurien d'abordar els PGE.\nEn el mateix sentit s'ha pronunciat en roda de premsa el president de JxCat al Parlament, Albert Batet, que creu que el preacord d'ERC amb el Govern no suposa "cap avanç" per a Catalunya.\nBATET: "CAP AVANÇ"\n"La crisi per la pandèmia ha de fer que siguem més exigents que mai. Que ens retornin el que ja teníem no és cap avanç", ha afirmat Batet, després de reivindicar que el compromís de JxCat és de màxima exigència amb Catalunya.\n"El PSOE coneix la nostra posició, i per això ha rebutjat qualsevol oferta de negociació amb JxCat", ha afegit.\nSegons Batet, el preacord de JxCat amb el Govern central sobre els PGE hauria d'incloure "una reducció del dèficit fiscal, inversions equivalents al PIB de Catalunya, mecanismes per garantir el compliment d'aquestes inversions i finançament, i el pagament del deute que ha generat la llei de dependència, l'infrafinançament sanitàri i la disposició addicional tercera de l'estatut".


El MoraBanc no pot fallar a casa per tenir opcions de ser a la Copa - El Periòdic d'Andorra\nEl MoraBanc no pot fallar a casa per tenir opcions de ser a la Copa\nAl Poliesportiu d’Andorra fins al final de la primera volta rebrà a Bilbao, San Pablo i FC Barcelona\nPublicat el Dimarts, 19 de desembre de 2017 | 01:30 h\nPoirier agafa posició per bloquejar a Albicy per a que Granger tingui el camí lliure. | Martin Imatge\nLa derrota de diumenge del BC MoraBanc Andorra davant el Baskònia complica les seves opcions de repetir experiència a la Copa del Rei. El conjunt de Joan Peñarroya es troba a dues victòries de la classificació, tenint en compte que només resten cinc jornades per a concloure la primera volta de la Lliga Endesa. Tot i així, les possibilitats són reals, i davant aquest panorama es valora bàsic seguir sumant triomfs al Poliesportiu d’Andorra, a més de sumar també a domicili, un fet que fins ara només ho ha assolit en una ocasió.\nA dia d’avui els 18 equips de l’ACB mantenen possibilitats de ser a la Copa del Rei, tot i que alguns amb opcions minses, i en la pròxima jornada ja es pot confirmar que no hi seran presents. El MoraBanc es troba amb un balanç de cinc victòries i set derrotes. Qui marca la frontera del ser o no ser a la Copa és el Monbus Obradoiro, que és vuitè amb 7-5, el mateixos números que presenta el setè, l’Iberostar Tenerife. En una lliga de 18 conjunts, el més habitual que és que amb un 9-8 s’obtingui la classificació. Però no ho assegura, ja que el Fuenlabrada la temporada 2005-06 es va quedar fora amb 10-7.\nEl que es presenta imprescindible és que els del Principat assegurin els triomfs al Poliesportiu d’Andorra, on aquesta campanya ja han caigut en dues ocasions, contra el Montakit Fuenlabrada en el primer matx a casa i el Baskònia, diumenge passat. Entre aquests dos enfrontaments sumava quatre triomfs seguits a l’ACB davant la seva afició. A més, necessita vèncer a domicili i que els qui té per sobre fallin. Com a local li queda per concloure la primera volta el Retabet Bilbao Basket, San Pablo Burgos i FC Barcelona Lassa. A domicili el Monbus Obradoiro i Movistar Estudiantes.\nL’únic que té el lloc garantit per a la Copa del Rei és l’Herbalife Gran Canària com a amfitrió. Qui millor ho té és el líder, el Reial Madrid (11-1), que en el proper partit pot ja assegurar-se el bitllet. Altres com València Basket i Montakit Fuenlabrada tenen xifres que altres temporades han significat la classificació, arribant a les 9 victòries. En cas d’empats a la conclusió de la primera volta no es tindran en compte els duels particulars, per a que no es produeixin avantatges per cap part. Es valora la diferència total entre els punts anotats i encaixats per decidir el desempat. El del MoraBanc és positiu, de +15, amb 981 punts a favor i 966 en contra. Ocupa la desena plaça i és el darrer equip que té números en verd, perquè els de la resta són negatius, menys el de l’UCAM Múrcia, que és de zero i que el segueix a la classificació. Per sobre, té dos conjunts als que supera. Ho fa sobre el Fuenlabrada, que és tercer i té un +11, i l’Obradoiro, vuitè amb -4.\nLa derrota contra el Baskònia es va produir després que el MoraBanc aixequés el partit quan més complicat el tenia. Però en els últims instants se li va acabar escapant, una circumstància que no és nova ni molt menys aquesta temporada. «És evident que són dinàmiques i que en la nostra lliga portem més partits perduts que guanyats en aquesta situació», exposa Peñarroya. Contra els bascos «entrem a l’últim minut guanyant i les situacions de l’últim minut les firmaríem tots tal com som, encara que podríem haver estat millor», ja que va faltar encert en certs detalls. Tot i això confia en canviar la dinàmica quan arribin aquests moments: «Persistirem, el que té mèrit és que aquest equip continua insistint i al final les coses sortiran i li donarem la volta en finals així».\nL’assemblea aprova els comptes 2016-17\nL’assemblea de l’ACB es va reunir ahir amb caràcter extraordinàri per tractar especialment temes econòmics. De la trobada va sorgir l’acord per aprovar el pressupost de la temporada passada.\nRespecte a la substitució de Francisco Roca com a president de l’entitat, els clubs van designar una comisió delegada integrada pel MoraBanc, Fuenlabrada, Unicaja, Bilbao, Gran Canària, Betis, FC Barcelona, Gipúscoa i Múrcia. Aquests nou clubs tindran el mandat vigent fins al 30 de juny de l’any vinent. A partir d’aquella data la resta d’equips (Reial Madrid, València, Baskònia, Tenerife, Obradoiro, Joventut, Estudiantes, Saragossa i San Pablo) agafaran el relleu fins el 31 de desembre. Entre altres funcions, aquesta comissió delegada estudiarà el pressupost per a la temporada 2017-18, que haurà de ser sotmès a aprovació en pròximes assemblees.


Obres municipals als equipaments durant l’agost\nUna de les actuacions és la instal·lació de sostre nou a aulari de l’escola Bonavista || Aj. Castellar\nL’Ajuntament hi invertirà uns 50.000 euros a diversos centres públics mentre que la Generalitat actuarà a l’IE Sant Esteve per ubicar-hi 4 aules. També es faran vestidors femenins al Cortiella\nAprofitant el període de vacances escolars, aquestes setmanes l’Ajuntament està duent a terme diverses millores als centres educatius de la vila. Amb una inversió total de 50.000 euros, la Regidoria d’Espai Públic ha programat diverses actuacions a les escoles Bonavista, Emili Carles-Tolrà, Joan Blanquer i Mestre Pla, l’IE Sant Esteve i als espais educatius de la Unitat d’Escolarització Compartida de la Torre Balada i d’El Mirador.\nIntervencions municipals als centres\nAquest és un resum de les intervencions programades aquest estiu als centres educatius.\nA l’Escola Bonavista s’ha desbrossat un talús del pati i s’ha col·locat una barana de seguretat en tot el perímetre (01). D’altra banda, s’ha instal·lat un fals sostre al menjador per millorar-ne l’acústica. També s’ha instal·lat il·luminació de tipus led en aquest mateix espai, es pintaran les línies de joc de la pista poliesportiva del pati i es doblarà l’amplada de l’escala d’accés a la zona d’educació infantil.\nA l’Institut Escola Sant Esteve s’han col·locat uns contenidors provisionals per emmagatzemar diversos mobles dels espais que la Generalitat ha de convertir en aules. També s’ha posat un nou sorral al pati i es renovaran uns tendals de l’edifici d’educació infantil.\nA l’Escola Emili Carles-Tolrà s’ha renovat la xemeneia exterior de la sala de calderes per adequar-la a la normativa.\nA l’Escola Joan Blanquer s’han renovat totes les piques dels lavabos (06), aules i vestidors. A totes, s’hi han instal·lat aixetes de pulsació suau i d’estalvi d’aigua. A més, s’estan duent a terme treballs de pintura al pati, a la pista poliesportiva i a l’entrada de l’escola.\nA l’Escola Mestre Pla s’han reparat les porteries de futbol i també es pintaran les cistelles de bàsquet del pati. Els treballs de pintura continuaran en unes tanques, a les marquesines que fan de para-sol de les aules de secundària i a les línies de joc de la pista poliesportiva.\nA l’Espai de la Unitat d’Escolarització Compartida de Torre Balada s’adequarà el taller que fan servir els alumnes de la UEC, renovant l’equipament intern i la il·luminació.\nFinalment, a El Mirador, s’adaptarà al llarg del mes d’agost el sostre dels tallers 3 i 4 per tal de millorar-ne l’acústica i que puguin ser utilitzats com a aules per als centres d’educació.\nD’altra banda, l’Ajuntament està executant aquestes setmanes els treballs d’ampliació dels vestuaris del camp de futbol Joan Cortiella - Can Serrador. Les obres, que suposaran una inversió d’uns 98.000 euros, responen a la necessitat d’incrementar els espais destinats a les jugadores de la UE Castellar i dels equips rivals. Així, s’habilitaran quatre nous vestuaris femenins a l’espai que ocupava un magatzem situat sota la graderia del camp. També s’està duent a terme l’arranjament d’una part del paviment de fusta del pavelló de Puigverd afectat pels tèrmits. En total es renovaran 30 metres quadrats de parquet. A més, també es repararan dues cistelles de bàsquet de l’equipament. L’actuació suma globalment una despesa de 9.000 euros.\nFinalment, el mes de juny passat van finalitzar diverses millores a les dependències de la policia local. Al vestíbul s’ha instal·lat una porta automàtica de vidre i s’ha col·locat un vidre de seguretat a l’espai d’atenció ciutadana. També s’ha millorat l’espai destinat a armeria.\nNova jornada de donació de sang coincidint amb el final de la cinquena onada de la pandèmia\nLa pandèmia es situa en xifres mínimes a Castellar\nTota la informació de la temporada tardor-hivern en un suplement\n19a Trobada al Puig de la Creu


SENTÈNCIA: FI D'ETAPA\n"Ara, precisament ara, és quan no hem d'oblidar tot el que s'ha arribat a dir sobre possibles sentències. No hem de perdre la memòria i recordar que des de Catalunya s'ha deixat ben clar que aquest Tribunal Constitucional és incompetent per emetre cap sentència, aquesta o qualsevol altra"\nper Anna Figuera 19 de desembre de 2012 18:29\nJa la tenim aquí. La sentència de l'Estatut del Tribunal Constitucional. Quatre llargs anys per, finalment, deixar sense eficàcia jurídica que Catalunya és una nació com es contempla en el preàmbul; per eliminar l'ús preferent del català a les administracions i als mitjans de comunicació públics, i en conseqüència, carregar-se el deure de conèixer el català tot i que això ja ho interpreten com ja feia l'advocat de l'Estat. Aquests són els grans titulars. I molts poden tenir la temptació de sentir-s'hi còmodes. Atenció, però! Hem de llegir amb deteniment la lletra petita, perquè per començar quedarien fulminats 14 preceptes i més de 22 quedarien sotmesos a una interpretació que, en definitiva, es resumeix com "la indissoluble unitat d'Espanya".\nPer començar, la retallada més gran aniria al capítol de la justícia. De fet, des d'un primer moment des d'Espanya mai s'han empassat que el Tribunal Superior de Justícia Catalunya sigui la darrera instància jurisdiccional de tots els processos iniciats al nostre país. Tampoc que s'obligui als jutges a entendre el català. Per tant, s'ho carreguen. En segon lloc, sembla que el síndic de greuges, Rafael Ribó, es quedarà sense la competència única de defensar els ciutadans que viuen a Catalunya i haurà de tornar cedir espai al Defensor del Pueblo, el socialista Enrique Múgica qui, no ho oblidem, també ha recorregut l'Estatut en similar mesura que el PP. I, és clar, aquests magistrats tampoc passen de puntetes amb els símbols nacionals. Quedarien ben acotadets, sempre referits a la nacionalitat...\nHores d'ara, el PSOE treballa perquè Montilla moduli la seva reacció. Una posició difícil pel president de la Generalitat perquè haurà de fer equilibris. Equilibris amb el PSOE, perquè Zapatero desitja més que ningú passar ràpidament de full; equilibris amb els socis, sobretot amb una ERC que, malgrat ser al Govern, fa mesos que anhela aquesta sentència per tornar a alçar ben amunt l'estelada i recuperar pistonada; equilibris amb una CiU que després d'una llarga travessia en el desert –com deia Artur Mas en ser proclamat candidat– ja veu com les enquestes li tornen a obrir les portes de la Generalitat.\nAra, precisament ara, és quan no hem d'oblidar tot el que s'ha arribat a dir sobre possibles sentències. No hem de perdre la memòria i recordar que des de Catalunya s'ha deixat ben clar que aquest Tribunal Constitucional és incompetent per emetre cap sentència, aquesta o qualsevol altra. I no només això. També se'l considera totalment desligitimat des d'un punt de vista moral. No ho perdem de vista, això. S'ha acabat una etapa. Per fi.


Casa / VI / Vi Negre Cabernet Sauvignon\nVI CABERNET SAUVIGNON\nEls raïms que utilitzem per elaborar aquet Cabernet Sauvignon, procedeixen de la nostra finca “Mas Miquel”, antiga propietat dels monjos que habitaven al Monestir Cistercenc de Santes Creus (Tarragona).\nUna vegada s’ha descubat el vi i després d’haver realitzat la fermentació malolàctica, es passa a les barriques de roure americà, on farà una criança de 12 mesos.\nColor vermell cirera intens amb el contorn grana.\nEn nas és rodó, especiat i balsàmic.\nEn boca és carnós, saborós i presenta una bona acidesa.\nTé bona estructura i un llarg final.\nMarida molt bé amb carns blanques i vermelles, rostits i caça. També acompanya bé arrossos, llegums i bolets.


L’esport a Molins de Rei, afectat pel coronavirus - Viu Molins de Rei\nEl Poliesportiu Municipal tancarà durant mínim dues setmanes // Jose Polo\nDegut a la situació excepcional que s’està vivint des d’aquesta setmana a tota Catalunya a causa del coronavirus (Covid-19), Molins de Rei ha pres les mesures necessàries per intentar contenir el virus i evitar la seva propagació. Ja es va anunciar el tancament d’equipaments municipals i la suspensió de totes les activitats a la localitat durant 15 dies, i aquesta mesura també ha afectat als diferents equips i centres esportius del municipi.\nEl Club Esportiu Molins de Rei, concretament la secció d’handbol, ha comunicat mitjançant les xarxes socials la suspensió de totes les seves activitats sota les directrius de la Federació Catalana d’Handbol. Després de les mesures preses en la reunió del Comitè Tècnic del Pla de Protecció Civil de Catalunya, des del passat 12 de març es van ajornar totes les competicions i activitats esportives organitzades per la federació amb una vigència de 15 dies mínim, revisable segons l’evolució de la situació. Per tant, lògicament les lligues en les que participen els equips masculins i femenins del CE Molins de Rei estan actualment paralitzades i s’acabaran ajornant els partits, desconeixent fins el moment quan acabaran finalitzant les competicions. El Poliesportiu Municipal, seu dels partits d’handbol, d’hoquei i d’altres esports com el vòlei i el bàsquet, romandrà tancat fins nou avís. El pavelló de La Sínia pateix la mateixa situació.\nEl Municipal Josep Raich, seu dels partits del Molins CF, també romandrà tancat // Jose Polo\nTotes les competicions han estat ajornades\nLa mateixa situació, precisament, viu el Club Futbol Sala Molins 99. La Federació Catalana de Futbol anunciava l’11 de març que se suspenen tots els partits de les competicions de futbol i futbol sala d’àmbit territorial durant dues setmanes. Aquest fet també ha afectat al Molins de Rei CF, que tampoc podrà seguir disputant els seus partits a Segona Catalana. El club de futbol també ha anunciat que, per prevenció, suspendrà tots els entrenaments i que el Municipal Josep Raich restarà tancat. Des de les seves xarxes socials, a més, insten a tothom a quedar-se a casa. Igual que el Club Bàsquet Molins de Rei, que també s’ha vist afectat per la mesura de la Federació Catalana de Bàsquet d’ajornar les competicions. El club ha anunciat que, per recomanacions de la Secretaria General de l’Esport i de l’Activitat Física de la Generalitat, ha suspès tots els entrenaments. També ha suspès tota l’activitat l’Atlètic Incresa.\nLa piscina del Club Natació Molins de Rei també està tancada, i el mateix club ha comunicat mitjançant les seves xarxes socials que totes les competicions esportives queden suspeses durant 15 dies, pel que els esportistes del club no competiran oficialment durant mínim aquestes dues setmanes. I d’altra banda, el Centre Excursionista de Molins de Rei (CEM), que aquest divendres comunicava l’ajornament de les excursions que tenia previstes per aquest mes, també ha tancat el rocòdrom i el local del CEM fins al 30 de març. Igual que les instal·lacions del Club Halterofília Molins de Rei, que també ha cessat els seus entrenaments, i no obriran les seves portes. De fet, tots els gimnasos de la localitat han hagut de tancar durant mínim 15 dies.\nTampoc es poden accedir a les instal·lacions del CN Molins de Rei // Jose Polo\nMolins de Rei ha adoptat aquestes mesures, igual que la resta de Catalunya, com a protocols preventius per contenir la incidència del virus al municipi. Des de l’Ajuntament també insisteixen a fer una crida a la calma, evitar sortir de casa, seguir mesures higièniques de prevenció com rentar-se sovint les mans, mantenir una distància d’un metre i mig, i tapar-se la boca o el nas amb la cara interna del colze en cas de tos o esternut.\nEl coronavirus fa augmentar els préstecs a la biblioteca\nEls equipaments municipals tanquen dues setmanes per evitar aglomeracions\nEtiquetes:CN Molins de Rei coronavirus coronavirus Molins de Rei Covid-19 Covid-19 Molins de Rei futbol futbol sala handbol Josep Raich la sínia Poliesportiu municipal


El setembre s'acabarà amb temperatures encara molt d'estiu - CATzona\nEl setembre s’acabarà amb temperatures encara molt d’estiu\nL’augment dels núvols i la calor acumulada d’ahir han fet que aquest matí la temperatura fos alta per a l’època, en alguns casos el termòmetre ha arribat a marcar 5 o 6 graus més que ahir. Hi ha hagut mínimes de més 20 graus a Barcelona, Roses, Tortosa i fins i tot al Tibidabo. Tot i això, aquest migdia farà més fresca que ahir.\nAquest dimecres serà un dia mig ennuvolat, això i una entrada d’aire més fresc faran que al migdia el termòmetre marqui 4 o 5 graus menys que ahir en moltes comarques. A prop de la costa avui la temperatura no pujarà més del que marcava el termòmetre a primera hora, i a l’interior tampoc s’arribarà als 30 graus d’ahir. A la tarda s’escaparan alguns ruixats puntuals entre el Ripollès, la Garrotxa i Osona, fenòmens més aviat puntuals i poc abundants.\nLa segona part de la setmana el temps serà tranquil. En general hi haurà pocs núvols, però entre divendres a la tarda i dissabte tornarà a haver-hi estones de cel mig ennuvolat. Dissabte no són descartables algunes gotellades entre la Catalunya Central, el Pirineu o fins i tot el Camp de Tarragona i altres comarques prelitorals, però tot fa pensar que en tot cas serien fenòmens aïllats i pluges poc abundants. Caldrà anar-ho precisant els dies vinents. La segona part del cap de setmana els núvols seran més escassos.\nEls pròxims migdies seran més estiuencs que el d’avui, no hi haurà cap dia tan calorós com ahir, però la sensació tèrmica s’acostarà als 30 graus a la majoria de comarques gairebé cada dia. Això no canviarà fins ben entrada la setmana que ve. Alguns models de previsió comencen a insinuar tímidament la possibilitat que el fred de tardor pugui treure el nas a mesura que s’acosti el primer cap de setmana d’octubre, però aquest escenari encara no és probable. Tampoc hi ha indicis de cap situació que pugui fer tornar la pluja de forma destacable o extensa.


del 3 de febrer al 26 de març de 2011\n“És que hi ha potser quelcom més bell que la vida?\nLa bellesa i la vida tenen exactament la mateixa composició”\nMary Shelley, Frankenstein o el modern Prometeu\nAlgú va dir que el primer obstacle que va trobar la criatura creada pel doctor Victor Frankenstein per assolir la plena i desitjada condició humana era no tenir un nom propi. Una de les pràctiques més habituals (i qui sap si també consubstancial) del fet creatiu n’ha tingut tot un reguitzell: Homenatge, imitació, remake, cita, relectura, versió, escola, interpretació, assimilació, usucapió, clucaina, paròdia, pastitx, collage, apropiació, còpia o afusellament.\nSi bé les influents avantguardes de principi del segle passat fonamentaven la seva raó de ser precisament en la diferència, o directament en la contradicció respecte l’isme anterior, és ben cert també que, al llarg de la seva molt més longeva història, l’art ha tributat un reconeixement explícit als avenços plàstics i conceptuals precedents. No s’ha fet, potser, tant per cercar la comoditat del continuisme si no per agrair el present d’uns bitllets d’embarcament vers el futur o la clau per obrir portes mestres mai abans sospitades.\nL’art mai hauria de ser conservador. Aquell que es basa en la repetició cau irremeiablement en l’amanerament petulant o en l’acadèmia carrinclona i perd, de forma dramàtica i ridícula, com un personatge romàntic estereotipat, tota la seva pròpia essència. L’art es basa en el canvi i aquest necessita una naturalesa prèvia per poder transmutar-la en una altra posterior i nova (almenys per un temps). I per refrescar el tòpic que diu que l’artista pinta sempre el mateix quadre, s’atribueix a Picasso, com tantes altres coses, la frase “Els quadres no s’acaben mai, en tot cas s’abandonen”. Al cap i a la fi, una original reinterpretació.\nVa ser aquest genial pintor qui va fer gala i vindicació, de forma, com sempre en ell, tan prolífica com obsessiva, de la revisions d’obres mestres de mestres anteriors (Velázquez, Goya, Ingres, Manet, Degas) i, com tot allò que tocava aquest Mides d’ulls grossos i samarreta ratllada, ho convertia automàticament en standard (just al mateix temps que per a ell perdia tot interès). Es podria parlar, sense por a la redundància, de metallenguatge, que la Postmodernitat va convertir en la més innovadora de les formes de creació. D’un remenat de cites cinèfiles, versos de poeta maleït, argot paracientífic, un xic de filosofia xic, un pols de música new age i un pensament de ketchup se’n deia una deconstrucció.\nXesco Mercé ens presenta a La Xina A.R.T., un poètic, tragicòmic, brutal i enèsim darrer intent de salvar la pintura i tota la genèrica que comporta (amb la càrrega èpica i ètica que només tenen les causes perdudes), enfront d’un art contemporani plàstic, esmunyedís, epidèrmic, anecdòticament ocurrent i de mercantilitat escumosa. L’artista lleidatà, amb dràstica sutura, aplega tots els seus registres precedents (la subtilitat de la pintura, la fragilitat de la instal·lació o la física dura de l’escultura) amb caceres, bodegons, paisatges, i marines rescatats dels containers de l’oblit i reviscuts ara com a noves i belles criatures.


KurdisCat: Quatre kurds i un Ahl-i Hakk poden ser executats en breu a l'Iran\nQuatre kurds i un Ahl-i Hakk poden ser executats en breu a l'Iran\nDesprés de l'execució de Saman Nassem, i donada la passivitat de la comunitat internacional, el govern teocràtic iranià sembla disposat a perpetrar nous crims. Hores d'ara no hi ha informació sobre la destinació dels cinc presos polítics que havien estat traslladats a l'aïllament dimecres a la presó. Es tem que aquest sigui el pas previ a la seva execució.\nEls presos polítics Younes Aghayan, Serveixin Nejavi, Ebrahim Shapouri, Habibullah Afshari i Ali Afshari han estat condemnats a paròdies de tribunals del règim clerical i les seves sentències de mort han estat confirmades per la Cort Suprema dels mul·làs.\nYounes Aghayan, és un pres polític de l'Azerbaidjan i un seguidor de la confessió Ahl-i Hakk, que ja ha passat 10 anys a la presó. Fou detingut l'any 2004 per oposar-se a normatives religioses contra la seva fe. En un enfrontament entre la policia religiosa xiïta i els Ahl-i Hakk van morir tres policies i cinc Ahl-i Hakk.\nServeixin Nejavi i Ebrahim Shapouri, han estat condemnats a mort per cooperar amb el Partiya Jiyana Azad a Kurdistanê (PJAK) o Partit de la Vida Lliure de Kurdistan. Fundat l’any 2007 és membre de la Confederació Democràtica del Kurdistan (KCK) impulsada pel PKK de Turquia. El maig de 2014 es va presentar KODAR, Organització de la Societat Lliure i Democràtica del Kurdistan Est, en principi una plataforma impulsada pel PJAK per negociar amb el govern renunciant a la lluita armada.\nEls germans Afshari\nHabibullah Afshari, 26 i el seu germà Ali Afshari, de 34 anys, han estat condemnats a mort pel suport a la formació Komala. Komala és la formació comunista dels kurds iranians. Aquesta formació té el seu origen l'any 1967 quan suposadament és fundat clandestinament a Marivan. No fou fins el 1979 quan fa la seva aparició pública atraient nombrosos joves kurds amb el seu programa marxista-leninista de base maoista. Es dóna la circumstància que l'advocat dels dos germans ha estat empresonat per exercir la seva defensa.\nLa resistència iraniana ha cridat a l'acció urgent de les Nacions Unides, els Estats Units i els països europeus a prendre mesures immediates per salvar la vida d'aquests presos polítics. Ningú ha mogut un dit.\n"La imposició de la pena de mort a l'Iran contrasta l'actual tendència internacional de l'abolició de la pena de mort en la llei i en la pràctica", han afirmat Ahmed Shaheed, relator especial sobre la situació dels drets humans a l'Iran, i Christof Heyns, relator especial de l'ONU sobre execucions extrajudicials execucions.


Ptolemeu Alorita - Viquipèdia, l'enciclopèdia lliure\nPtolemeu Alorita o Ptolemeu I d'Aloros（Πτολεμαῖος) fou rei i regent de Macedònia per uns dos o tres anys (vers 368 aC a 365 aC) a la mort d'Alexandre II de Macedònia.\nAmyntas II of Macedon (en)\nDiodor de Sicília diu que era fill d'Amintes II de Macedònia però això es creu que és un error. Dexip diu que no pertanyia a la casa reial. Durant el regnat d'Alexandre II (fill gran d'Amintes II), Ptolemeu estava al front d'una revolta en la que reclamava el tron. Pelòpides va fer fou cridat per arbitrar, i va confirmar a Alexandre com a rei; Pelòpides per assegurar el compliment del pacte es va emportar amb ell cap a Tebes alguns ostatges, però no massa després de sortir Pelòpides del país, Alexandre fou assassinat (368 aC o 367 aC) segons Diòdor de Sicília per Ptolemeu Alorita (al que presenta com germà d'Alexandre) i segons Justí, per les intrigues de la seva mare Eurídice. Demòstenes diu que l'assassí es deia Apol·lòfanes.\nAmb connivència o no d'Eurídice, Ptolemeu va ser proclamat llavors rei sense oposició, però es va aixecar en armes un nou pretendent, Pausànies de Macedònia. Alorita es va salvar per la intervenció del general atenenc Ifícrates que va col·locar al tron a un germà menor d'Alexandre II, Perdicas III de Macedònia, i Alorita va romandre com a regent.\nDesprés d'això el partidaris d'Alexandre II es van revoltar novament i van demanar ajut a Pelòpides que va envair Macedònia amb una força de mercenaris. Ptolemeu li va sortir al pas i li va oferir la seva submissió, i va obtenir la confirmació com a regent, donant alguns ostatges com a garantia de la seva bona disposició amb els tebans, i va quedar obligat a abandonar les seves amistoses relacions amb els atenencs tot l'ajut que havia rebut d'Ifícrates.\nVa continuar administrant el poder fins que vers el 364 o 363 aC fou assassinat pel rei Perdicas III que no volia la seva tutela.\nObtingut de «https://ca.wikipedia.org/w/index.php?title=Ptolemeu_Alorita&oldid=26008675»\nDarrera modificació: 13 gen 2021 a les 18:31\nLa pàgina va ser modificada per darrera vegada el 13 gen 2021 a les 18:31.


Les entitats locals ja poden sol·licitar el servei de barra de bar i xiringo per la FM ·\nLes entitats locals ja poden sol·licitar el servei de barra de bar i xiringo per la FM\nL’Ajuntament de Ripollet ha obert el termini per a sol·licitar una barra de bar als concerts i balls de la Gibrelleta i un xiringo per la Festa Major.\nLa normativa permet a les entitats juvenils i esportives demanar el bar dels concerts de dissabte i diumenge, mentre que les culturals ho podran fer per a la barra del ball del Confetti de dilluns. Pel que fa als xiringos, els podran demanar les entitats locals culturals, juvenils i esportives, associacions de veïns i partits polítics.\nEnguany, per fer front a les despeses que suposen les instal·lacions, cada entitat adjudicatària haurà de satisfer una part del cost (150 euros en cas del servei de bar i 300 en el cas dels xiringos).\nEl termini per fer les sol·licituds finalitza el 15 de juny a les 21h. El 20 de juny a les 19.30h, el Centre Cultural acollirà un sorteig públic entre totes les sol·licituds presentades, al qual hi haurà d’assistir un representant acreditat de l’entitat sol·licitant.\nTags: Festa Major Xiringo\nPrevious: L’atur registra un nou màxim enfilant-se al maig fins les 4.010 persones sense feina\nNext: Les famílies que reben la PIRMI gaudiran d’una exempció en el pagament de l’aigua


De la terra i dels homes. Fotografies de Ton Sirera – Etnologia.cat\nPont de Santa Linya. Pantà de Camarasa (1954) © Arxiu Ton Sirera\nDel 6 de setembre al 31 d’octubre de 2013\nInauguració dv 6 de setembre, 18.00 h\nAquesta exposició ens permet acostar-nos a la visió singular i original del nostre territori d’un dels creadors més importants de la història de la fotografia a Catalunya: Ton Sirera. I és que aquesta exposició, produïda per cinc institucions museístiques de la Xarxa de Museus de les terres de Lleida i Aran, (Museu de la Noguera, Museu Comarcal de Cervera, Ecomuseu de les Valls d’Àneu, Museu Diocesà i Comarcal de Solsona i Museu Comarcal de l’Urgell-Tàrrega), pretén posar l’accent en la lúcida mirada sobre el paisatge físic i humà de les terres de Lleida que Ton Sirera va anar impressionant sobre negatiu al llarg de tota la seva trajectòria artística.\nUna mirada, sens dubte, compromesa amb el territori i la seva gent, i que més enllà del seu valor com a objecte artístic ens presenta també unes terres de Ponent del tot inèdites que configuren un ric testimoni sobre l’esdevenir del país.\nAmb la condició d’aquest doble valor artístic i històric de les fotografies, l’exposició ens permet retrobar-nos, una vegada més, amb la mirada d’un fotògraf imprescindible. Creador polifacètic, conegut especialment per la seva condició de fotògraf en totes les seves possibilitats, també pintor i cineasta, Ton Sirera va néixer a Barcelona però s’instal·la a la capital de Ponent l’any 1935, on va exercir professionalment de metge odontòleg. Personatge clau en el context de la reactivació cultural i artística de la Lleida de postguerra, el seu nom sempre va anar associat activament a totes aquelles iniciatives que d’una manera o d’una altra promovien la difusió i el debat a l’entorn de l’art en totes les seves disciplines, ja fos, per exemple, des les pàgines de la revista Labor, les parets de la Petite Gallerie de l’Alliance Française o les pantalles de l’Agrupació de Cinema Amateur de Lleida, espais on sovint va donar a conèixer també la seva producció artística.\nEn un moment en què l’obra fotogràfica es difonia abans que res a través dels llibres gràfics, l’artista lleidatà tingué l’oportunitat de posar de manifest generosament i àmplia la qualitat de la seva obra documental de forma especial a partir del seva extensa i incansable labor amb Josep Vallverdú, amb el qual va publicar Els rius de Lleida i vuit dels deu volums de la col·lecció Catalunya Visió (Editorial Tàber, 1968-1974). Segons l’escriptor, aquest projecte editorial va conduir a ambdós companys en sortides de cap de setmana per gairebé catorze mil quilòmetres de la geografia catalana amb la idea de configurar una descripció personal, comarca a comarca, del paisatge humà i físic d’una Catalunya que experimentava llavors una accelerada transició en un context on el teixit urbà i industrial prenia cada vegada major protagonisme.\nDe la terra i dels homes. Fotografies de Ton Sirera és una producció de la Xarxa de Museus de les terres de Lleida i Aran, inaugurada a Balaguer, i que itinera durant l’any 2013 per les poblacions de Balaguer, Cervera, Esterri d’Àneu, Solsona i Tàrrega.


Assassinat l’actor Koldo Losada a Bilbao i detinguda la seva parella | Espanya | EL PAÍS Catalunya\nLa víctima va ser trobada estesa al terra de casa seva amb un fort cop al cap\nBilbao 20 NOV 2014 - 12:26\tCET\nEl cos sense vida de l'actor basc Koldo Losada, de 54 anys, va ser trobat aquest dimecres a la nit per un conegut seu, que es va apropar al seu domicili a Bilbao per l'estrany comportament que havia mostrar hores abans la seva exparella, detingut com a suposat homicida, un home també de 54 anys.\nSegons ha informat el Departament de Seguretat, la detenció s'ha fet aquest dijous a la matinada al carrer Lersundi, al cèntric barri d'Abando. L'actor presentava indicis d'haver rebut un fort cop al cap.\nEl cadàver es va localitzar sobre les onze de la nit, quan una persona, coneguda de la parella, va alertar de l'aparició del cos sense vida a l'interior del domicili d'Abando. Agents de l'Ertzaintza es van traslladar al lloc dels fets i van trobar el cadàver al terra del passadís. L'origen, segons va explicar la persona que va donar l'avís, va ser l'estrany comportament que havia mostrat el presumpte homicida ahir a la tarda, la qual cosa va portar diverses persones a dirigir-se al domicili per comprovar l'estat del seu company.\nPoc després, l'Ertzaintza va procedir a arrestar el sospitós, com a suposat autor d'un delicte de violència domèstica amb resultat de mort. En un contenidor d'escombraries proper a l'habitatge es va localitzar el cadàver del gos que tenia la parella, així com diversos objectes presumptament relacionats amb els fets.\nVeïns de la víctima han relatat que la parella s'estava separant\nVeïns de Losada han relatat que la parella s'estava separant i que aquest dimecres el presumpte autor del crim havia estat traient quadres de l'habitatge. L'arrestat, també de 54 anys i que convivia amb la víctima, es troba en dependències de l'Ertzaintza a l'espera de passar a disposició judicial.\nLosada va néixer a la localitat biscaina de Getxo fa 54 anys, i com a actor va treballar a sèries tan conegudes com Amar en tiempos revueltos, Cuéntame, Águila Roja, Los hombres de Paco, Aída, Gran Reserva, Yo soy Bea, Policías, El Secreto del Puente Viejo o la sèrie en basc emesa per ETB-1 Goenkale.


Sant Julià de Ramis aprova el projecte del seu polígon industrial\nEl ple de l'Ajuntament de Sant Julià de Ramis va aprovar inicialment el passat dilluns el projecte de desenvolupament del polígon industrial Carretera de Banyoles de Sant Julià, que es va introduir en el Pla d'Ordenació Urbanística Municipal (POUM) el 2009 però que fins ara estava aturat.\nEl consistori fa una crida a noves companyies i té la intenció de derivar empreses de l'interior del poble cap als afores. Segons l'alcalde de Sant Julià de Ramis, Marc Puigtió, l'any passat es va presentar públicament la proposta i van sorgir dues al·legacions que l'Ajuntament ha estimat: per una banda, els veïns van demanar una zona verda per minimitzar l'impacte ambiental i acústic del polígon i separar-lo dels habitatges i, per altra banda, l'Ajuntament de Palol de Revardit va sol·licitar aprofitar l'obra per portar l'aigua de Sant Julià a Palol -que no en té- i, d'aquesta manera, "connectar el sanejament d'aigua".\nSegons Puigtió el polígon industrial, que es planteja ubicar en uns terrenys a prop de la urbanització Les Comes, "suposa un replantejament urbanístic per Sant Julià de Ramis i com que és un polígon que dona accés a l'autopista de la sortida nord de Girona, creiem que funcionarà molt bé".\nDesprés de l'activació del projecte, Puigtió detalla que el proper pas consisteix a enviar la proposta al Departament d'Urbanisme perquè doni el vistiplau definitiu. Concretament serà Urbanisme l'encarregat de tramitar les llicències. Aleshores, l'alcalde afirma que la següent fase consistirà a elaborar el projecte executiu per tal de concretar els terminis en el calendari i el pressupost necessari per consolidar la iniciativa.\nFoto: Ajuntament de Sant Julià de Ramis\nLes Fires de Sant Narcís tindran un matí d'atraccions en silenci\nGirona habilita l’antiga UNED per assistir als sensesostre aquest hivern\nLa Granja Mas Bes fa una donació de llet a Creu Roja\nMés pobles reclamaran els diners espoliats pel règim franquista seguin l’exemple de St Julià de Ramis\nL’ANC fa una crida a manifestar-se ràpidament i de forma massiva quan surti la sentència al procés independentista


BIBLIOSELECCIONS • Biblioteca Marc de Vilalba\nOn està ara: Biblioteca Marc de Vilalba > Suggerim > BIBLIOSELECCIONS\nUs proposem la lectura d’un seguit de llibres que us proporcionaran una mirada oberta i les eines per descobrir els secrets i l’ànima que els boscos amaguen.\nAgricultura i alimentació sostenible, sobirania alimentària\nA la biblioteca podeu trobar força llibres que parlen de la necessitat de caminar cap a un canvi en l’organització de l’alimentació, per a una agricultura regenerativa, ecològica i de proximitat; i per prendre consciència de la necessitat de canviar les formes de producció.\nSota el concepte “Economia Circular” s’explica un model de producció i consum que implica compartir, llogar, reutilitzar, reparar, renovar i reciclar materials i productes existents tantes vegades com sigui possible i així allargar el cicle de vida dels productes i els materials…\nReduir l’ús del plàstic\nSi com a consumidors voleu avançar en solucions domèstiques per no consumir tan plàstic a les vostres llars, us proposem la lectura de qualsevol d’aquests llibres que donen idees i propostes per assolir el nostre objectiu…\nDarrerament ha reaparegut amb timidesa en els debats polítics un concepte antic: La Renda Bàsica Universal. Seria la fi de la pobresa? És una utopia impossible? Des de la Biblioteca us volem facilitar a crear-vos un estat d’opinió…\nGuionista belga, autor de la popular sèrie Casacas azules (no editada encara en català). Va participar a nombroses historietes de Cédric, Sammy, L’Agent 212, Mujeres de blanco, Pierre Tombal i Spirou i Fantasio.\nLa pandèmia de la COVID-19 ens ha colpejat a tots marcant un abans i un després en les nostres vides personals. S’han editat, des de diverses vesants, llibres informatius científics, perspectives socials i econòmiques de futur que trobareu a la Biblioteca de Cardedeu, us en deixem una mostra…\nEl 23 de febrer d’enguany fa 200 anys que ens va deixar un dels poetes britànics més importants del Romanticisme. Us presentem un exphomenatge a l’home que va escriure: “La bellesa és veritat, i la veritat bellesa: això és tot el que aquí sabeu, i tot el que necessiteu saber”.\nAquest any hem volgut anticipar-nos a l’allau de peticions de llibres i altres documents sobre dones científiques i us hem preparat un parell de sorpreses…\nEl 28 de gener es van complir 25 anys de la mort del Premi Nobel de Literatura Joseph Brodsky. Per aquest motiu hem habilitat un espai a la nostra biblioteca on podreu trobar una mostra de la seva obra.\nMalgrat els avantatges de la democratització de l’accés a la informació, la generació d’informació també ha posat en dubte el “rigor periodístic” amb les Fake News. Si us interessa aprofundir en aquest fenomen mundial us presentem alguns autors que ho han treballat des de diferents òptiques…\nLectures per a fugides plàcides…\nUna selecció amb Eva Baltasar, Alessandro Baricco, Alan Bennett, Paolo Cognetti, Alba Dalmau, Erri De Luca, David Foenkinos, Kent Haruf, Hiromi Kawakami, Yasmina Khadra, Arto Paasilinna, Per Peterson, José Luis Sampedro, Dai Sijie, Magda Szab, Olga Tokarczuk, Virginia Woolf…\nCelebrem el centenari de Claricer Lispector.\nA la @bibliocardedeu tenim una selecció de llibres per a adults i també per als més petits. Demaneu-los!\nHi trobareu una selecció de còmics i d’àlbums il·lustrats per a lectors de més de 8 anys. Algunes d’aquestes històries són crues, difícils de pair, però també hi ha lloc per l’aventura de la supervivència, camins d’incertesa i també d’esperança. La lleialtat, la valentia, la generositat, la germanor ens presenten aquests nens com el que sempre són: un exemple de vida per als adults, malgrat els conflictes i la crueltat de les guerres.\nMúsica, canalla (Biblioselecció)\nAquesta setmana coincideixen dues fites importants: El 20 de novembre és el Dia de la Infància i el 22 és el Dia Mundial dels Músics. Hem volgut fusionar-los amb una selecció de títols on les nenes i els nens són protagonistes com a músics. Desitgem que trobeu la mostra interessant…\nA la @bibliocardedeu tenim una àmplia selecció de llibres i adaptacions cinematogràfiques d’Stephen King.\nPer cert… Ja heu vist el nostre aparador dedicat al #Resplandor40anys?\nDia de les escriptores (Biblioselecció)\nEl Dia de les escriptores (19 d’octubre) ens ofereix una excusa perfecta per repassar la vida d’algunes dones que han destacat en el món de les lletres. Per això, aquesta setmana us oferim una selecció de films protagonitzats per elles, tant biopics com autores de ficció…\nLa biblioteca també recomana… A ebiblio podeu veure més anime! A l’apartat pel·lícules seleccioneu “animació”.\nHem habilitat una nova zona a la primera planta de la Biblioteca. A l’ESPAI FANTÀSTIC podreu trobar els autors i les obres més representatives del gènere fantàstic i de terror, i també de la ciència ficció. Les millors novel·les fantàstiques, joies per descobrir, sagues mítiques…\nRobin Hobb és un dels pseudònims de la novel·lista californiana Margaret Astrid Lindholm Ogden, que l’utilitza quan aborda principalment el gènere de fantasia medieval èpica més tradicional.


Maite Galdeano i Belén Esteban s'ataquen en directe\nLa discussió es va iniciar per un engany que haurien fet Maite i la seua filla, Sofia Suescun, a la marca de roba de la que fan publicitat\ndilluns, 30 de desembre 2019 - 14:40h\nMaite Galdeano i Belén Esteban enmig d'una discusión en 'Sálvame' | Telecinco\nBelén Esteban i Maite Galdeano van tornar a barallar-se el passat divendres, 27 de desembre, en el plató de 'Sálvame', després de què es parlara de l'engany que suposadament haurien fet Maite i la seua filla, Sofia Suescun, a la marca de roba de la que fan publicitat.\nEl programa va contactar amb una representat de la firma de moda, que afirmava, d'esquena i amb la veu distorsionada, haver sigut enganyada per Maite i la seua filla. Com a conseqüència d'això, la mare de Sofia la va amenaçar amb donar el seu nom en directe i trencar el seu anonimat, fet que va fer reaccionar a Belén Esteban.\n«Maite no amenaces, perquè esta gent té una xicoteta empresa i fan un esforç molt gran en enviar-te la roba, i a tu no te costa res pujar una foto» va dir Belén entre els aplaudiments del públic. La resposta no es va fer esperar i Galdeano va contestar molt enfadada: «M'envien dos draps i volen que els puge».\nBelén Esteban es cabrejà molt\n«Mira Belén, aplaudiment fàcil per a tu, que t'encanten, bonica», continuà Galdeano, caldejant més l'ambient en el plató. En eixe moment, Belén va esclatar i exclamà: «¡Amb mi, no! Que me tens fins ací». Maite, que també va elevar la veu, va respondre amb un «¡eh!, a mi d'eixa manera tampoc, ¿eh?».\n«Mira com s'unfla la teua vena», insistí la mare de Sofia Suescun. Just després, Belén Esteban, que estava ja molt cabrejada, donà una resposta molt agressiva: «Farta estic jo de tu, que te fan gravacions i jo me crec a esta xica. Clar que me la crec, perquè he vist uns whatsapps».\nLluny de calmar els ànims, Maite li va contestar: «¿Ahir què vas dir? Ai, cal perdonar... Consells done però per a mi no en tinc, bonica. Això en primer lloc». La resposta de Belén fou instantànea: ¿Que jo t'he de perdonar a tu, que vas dir que la meua filla era el 'bombo' d'un torero? Millor tanca la boca».\nA continuació, Maite afirmà que igual era Belén la que havia de perdonar-la a ella, en poc de temps, i que potser algú li «contava un romanç», encara que això es va quedar com un enigma sense resoldre. La seua companya de 'Sálvame' respongué que: «A tu qui t'ha de perdonar és el teu fill, no jo», referint-se als diferentes problemes que ha tingut Galdeano amb el seu fill Cristian, fet que va provocar un nou aplaudiment del públic.\nMaite li va tornar a dir a Belén que sempre busca l'aplaudiment fàcil, però va deixar a un costat la discussió amb ella per a tornar a defendre's de les acusacions de la responsable de la marca de roba.\nL'inesperat debut de Maite Galdeano com a presentadora\n"Vídeo: El cabreig de Carmen Borrego per una broma en 'Viva la vida'" "Les dos valencianes que aspiren a entrar en l'Acadèmia d''OT 2020'"


Portes obertes a les barraques des Pinaret després de la restauració\nAquest diumenge, dia 16 de febrer, a les 11 h, la Regidoria de Medi Ambient de l’Ajuntament de Ciutadella i la Societat Historicoarqueològica Martí i Bella conviden els ciutadans que estiguin interessats a visitar la finca municipal des Pinaret per veure els resultats de la restauració de les dues barraques existents a la zona recreativa (zona de les barbacoes).\nAquesta restauració s’ha duit a terme durant més de dos anys mitjançant voluntariat per part dels membres del projecte GIBET (Grup d’Intervenció sobre Béns Etnològics) de la Societat Historicoarqueològica Martí i Bella, i amb l’ajut de la Regidoria de Medi Ambient, que ha aportat tots els materials necessaris per executar les feines de restauració.\nTambé, al final d’octubre de 2018, aprofitant la celebració a Ciutadella del XVI Congrés Internacional de Pedra en Sec, es va dur a terme un taller de treball, on diferents persones expertes en la construcció amb pedra seca vingudes de tot el món van treballar durant cinc dies en la restauració d’aquestes dues barraques.\nAquestes barraques es trobaven en mal estat i amenaçaven perill per als usuaris des Pinaret, i amb les actuacions de restauració ara es troben en bon estat i tancades amb una barrera d’ullastre per evitar que hi entrin dins.\nL’Ajuntament de Ciutadella demana als visitants que no pugin damunt les barraques ni toquin les pedres, per poder conservar durant molts anys aquests fantàstics béns etnològics.\nLa visita es podrà fer aquest diumenge, entre les 11 i les 13 h, a la zona de les barbacoes de la finca municipal des Pinaret.\nEscrit d'agraïment de l'Alcaldessa\nActivitats Patrimoni històric


Institut Salvador Seguí - Convocatòria IV Concurs Emprenedoria Salvador Seguí\nConvocatòria IV Concurs Emprenedoria Salvador Seguí\nPer fomentar l'emprenedoria i afavorir la participació de l'alumnat a altres concursos d'àmbit metropolità, principalment l'FP Emprèn, l'institut concedirà 6 premis Emprenedors: 1r, 2n i 3r, de les categories respectives de Grau Mitjà i de Grau Superior. Tots els/les participants rebran un diploma acreditatiu i seran assessorats sobre el programa europeu Erasmus for Young Entrepreneurs i altres programes per ajudar a emprenedors. Els guanyadors/es rebran els premis específics indicats a les bases.\nEl 7 d'abril es comunicaran els 12 finalistes preseleccionats (6 de GM i 6 de GS), i aquests exposaran els seus projectes al jurat el dia 19 d'abril, en horari de 15,0 a 18,0 h a l'aula 4.2 i on es decidiran els sis premiats. El 21 d'abril, celebració al centre de la diada de Sant Jordi, tindrà lloc el lliurament de premis.\nBases IV Concurs Emprenedoria Salvador Seguí


FGC destina 3,5 milions d’euros en el manteniment de la línia del Vallès - Canal Terrassa\nVisita d’obres, de matinada, per veure de prop els treballs de renovació de la via del túnel 4 de la línia del Vallès, entre les estacions de Baixador de Vallvidrera i Peu del Funicular. Es tracta d’una actuació que garantirà una millor mobilitat entre la comarca i Barcelona.\nL’obra, pressupostada en 3,5 milions, s’afegeix a un conjunt de treballs a altres estacions del Metro del Vallès. En el cas concret de Sant Cugat, aquest tram rebrà una inversió de 3,1 milions per reduir l’impacte acústic, per tancar i reformar la subcentral elèctrica i per instal·lar el nou ascensor de la Floresta …\nUn paquet d’intervencions que aplanaran el camí a l’arribada dels 15 nous trens que circularan el 2019 amb una reducció de la freqüència de pas.\nLes obres al túnel 4, que finalitzaran al gener, es realitzen durant tres hores a la matinada sense interrompre el servei.\nD’altra banda, abans d’aquest agost entrarà en servei a l’estació de Terrassa Rambla la nova escala mecànica d’accés a l’andana i l’ampliació de l’escala fixa. Els treballs tenen un pressupost de 190.000 euros.\nTags: FGCjosep rullMetro del Vallès


Ecofamílies | Escola Can Besora\nEcofamílies és un grup de pares de l’escola preocupats pel nostre entorn que ens hem ajuntat per organitzar activitats dins l’escola que promoguin el consum responsable.\nA l’escola trobareu un racó a on podreu intercanviar llibres tant nens com adults. El lema és “Deixa un i agafa’n un altre”. Donem-li entre tots una nova vida als llibres que ja no llegim! Us animem a què busqueu als prestatges de casa aquells llibres que ja no tornareu a llegir i els vingueu a compartir.\nDurant la setmana de Sant Jordi també fem una recollida de llibres usats i després montem unes parades per què els nens els intercanviin. És una manera de promoure el intercanvi i de donar vida a llibres que ja no es llegeixen.\nDurant el Nadal també col·laborem en recollir joguines usades per a una casa d’acollida.\nAquest grup de pares, a més a més, consumim una cistella ecològica amb verdures de proximitat, que ens subministra Rave Negre, una associació de Gallecs que també subministra la verdura del menjador ecològic de l’escola i que gestiona l’hort de l’escola. Creiem en el consum de producte ecològic i de proximitat, i volem donar continuïtat al projecte de menjador de l’escola també a casa.\nAquesta cistella representa una nova manera d’enfocar el consum cercant el respecte cap al petit productor, el medi ambient i la salut del consumidor. Es basa en la confiança entre el productor i el consumidor, aconseguint així el respecte i l’enteniment mutu mantenint sempre obertes les relacions personals.\nEls principals objectius de la cistella ecològica del Rave Negre són:\nEl producte és ecològic i local.\nCompromís entre pagesos i cistellaires.\nRelació directa entre productor i consumidor.\nRespecte dels cicles naturals i producció i manteniment de varietats tradicionals i antigues d’horta.\nQuè hi ha a la cistella ecològica?\nLa mitja cistella: Consta de 5-7 productes, el pes és d’entre 3 i 4 kg. Té un preu de 32.50€/mes\nLa cistella sencera: Consta de 6-8 productes, el pes és d’entre 6 i 7 kg. Té un preu de 60€/mes\nCistella de fruita: Consta de 2-3 productes de temporada, el pes és de 2 kg. Té un preu de 21€/mes (Cistella Opcional)\nA més a més hi ha la possibilitat d’adquirir puntualment d’altres productes com llegums, farines, ous, cistelles bàsiques de patata o ceba,…\nEl contingut de la cistella és variable doncs l’hort varia segons l’època de l’any. A l’estiu l’hort està més ofenós i hi ha més varietat i quantitat. Al contrari que l’hivern, que com és normal, tot està més adormit i les plantes tenen un creixement més lent. Així doncs, una cistella d’estiu tindrà més pes i quantitat de productes que una d’hivern, però el preu de la cistella i el seu contingut es compensa al llarg de l’any.\nLa cistella la recollim a l’escola cada dimecres a les 16.30h.\nSi voleu més informació sobre la cistella de Rave negre podeu consultar Rave Negre\nSi voleu formar part d’ecofamílies o voleu més informació ens podeu escriure a ecopares@canbesora.com


La sentència del TJUE i els seus efectes sobre el futur de Junqueras, Puigdemont i Comín - Diari de Girona\nLa sentència del TJUE i els seus efectes sobre el futur de Junqueras, Puigdemont i Comín\nCom afectarà la resolució el futur de la política catalana\nroger mateos / efe 19.12.2019 | 12:08\nEl presidente del TJUE, Koen Lenaerts\nLa decisió de Tribunal de Justícia de la Unió Europea (UE) sobre el líder d'ERC, Oriol Junqueras, pot desencadenar una sèrie de conseqüències de profund calat en la política catalana.\nLES EXPECTATIVES JUNQUERAS\nCom a cap de llista d'ERC en els comicis de el passat 26 de maig, Junqueras va ser elegit eurodiputat, si bé el Tribunal Suprem, en ple judici del Procés, no li va permetre sortir de la presó per complir els tràmits necessaris per a adquirir la condició de europarlamentari, per la qual cosa no va prendre possessió.\nCondemnat a 13 anys de presó per sedició i malversació, Junqueras ha reclamat aquest matí des de la presó de Lledoners (Barcelona) la "nul·litat de la sentència" del Tribunal Suprem i la "llibertat per a tots" els que van ser jutjats, una petició de la qual fan bandera tant ERC com JxCat.\nEn haver-se dictat ja sentencia des del Suprem, sense esperar a conèixer la decisió del TJUE sobre la immunitat de Junqueras, la complexitat del seu cas és notable, encara que en les files d'ERC mantenen l'esperança que el seu líder sigui excarcerat.\n"Si el volien mantenir a la presó havien de demanar un suplicatori a el Parlament Europeu, de manera que els procediments judicials posteriors són nuls, i així ho demanarà l'equip jurídic d'ERC davant del Tribunal Suprem", ha avançat el vicepresident de la Generalitat i coordinador nacional dels republicans, Pere Aragonès.\nPUIGDEMONT I COMÍN VEUEN MÉS A PROP EL SEU ESCÓ\nMentre a ERC hi ha incertesa sobre les possibilitats reals que Junqueras surti de presó i pugui prendre possessió del seu escó a l'Eurocambra, A JxCat la decisió del TJUE ha estat acollida amb tanta o més eufòria, ja que es dóna per fet que aquesta sentència aplana el camí perquè l'expresident Carles Puigdemont i l'exconseller Antoni Comín puguin exercir com a eurodiputats.\nEls números u i dos de la llista de JxCat a les eleccions europees del 26M destaquen que, segons el TJUE, una persona adquireix la condició d'eurodiputada des que és proclamada oficialment com electa en els comicis -cosa que la Junta Electoral Central espanyola va fer el 13 de juny- i que "per aquest fet i des d'aquest moment" gaudeix de la immunitat que va aparellada a l'escó.\nAixò és així tot i que no s'hagi complert amb els tràmits que exigeix la legislació nacional o no s'hagi participat en la sessió constitutiva de l'Eurocambra, que va tenir lloc el 2 de juliol, per la qual cosa Puigdemont i Comín, que van fugir a Bèlgica després la declaració unilateral d'independència de 2017 i que tampoc van poder prendre possessió de l'escó, veuen augmentar ara les seves possibilitats.\nEl Tribunal General de la UE ha de resoldre un assumpte plantejat pels dos contra l'Eurocambra per impedir-los prendre possessió dels seus escons, mentre que el TJUE ha de decidir sobre un recurs relatiu a les mesures cautelars que van demanar per poder recollir l'acta de forma provisional fins que es dilucidi aquest recurs.\nA més, el tribunal belga que ha de decidir sobre la seva extradició ha ajornat la vista el cas fins febrer a expenses que la justícia europea es pronunciï sobre la seva immunitat.\nRUMB A PERPINYÀ?\nTant bon punt s'ha conegut la decisió del TJUE, JxCat ha celebrat una reunió en els seus despatxos al Parlament, en què han participat per videoconferència Puigdemont i Comín, aclamats pels seus coreligionaris -inclòs Torra- al crit de "Perpinyà, Perpinyà".\nAl·ludien així a la possibilitat que, si se li reconeix la immunitat com a eurodiputat, Puigdemont es desplaci a Perpinyà, a la Catalunya Nord.\nDE NOU PRESIDENCIABLE?\nEl lideratge indiscutible que Puigdemont segueix exercint en JxCat podria traduir-se en que tornés a encapçalar la candidatura d'aquest espai polític en unes eleccions a Parlament.\nLa seva eventual immunitat, però, no resoldria l'escull que ja li va impedir ser investit president després dels comicis de el 21 de desembre de 2017: no poder-se sotmetre a una investidura presencial a la cambra catalana.\nÉs més que improbable que Puigdemont arribi a creuar la frontera espanyola, ja que no confia que la seva condició d'eurodiputat li eviti una detenció.\nEn qualsevol cas, assenyalen fonts independentistes, Puigdemont sí que podria presentar-se a unes noves eleccions catalanes, encara que si decidís agafar l'acta de diputat al Parlament hauria de renunciar al seu escó a l'Eurocambra i perdria la seva immunitat.


Penedesfera » Infantil "B" – 89/90\n« Agenda del futbol territorial de l’Anoia pel cap de setmana\nInfantil "B" – 89/90\nTemporada 89/90 - L’equip infantil “B” del C.P. Calafell, a dalt, amb Ramon Solé (entrenador), Ramon Ferré, Javi Luna, Josep Solé, José A Espinosa “Epi”, Isidoro García (delegat), a baix, Jordi Rivillas “Rivi”, Jordi Fontanillas (porter), David Tutusaus “Tutus” (porter), Paco Trinidad i Álex García.\nNo obstant, aquest equipàs, va quedar campió de la Copa Diputació, eliminant al Reus Deportiu (en primera ronda), al C.N. Reus Ploms “A” (en segona ronda), al Calafell “A” en semifinals i al C.N. Reus Ploms “B” a la final, per 7-4.\nL’equip infantil “B” del C.P. Calafell celebrant l’ascens del primer equip de Primera Catalana a Primera Divisió, (a dalt) amb Ramon Ferré, Álex García, Josep Solé, José A Espinosa “Epi”, Isidoro García (delegat), (a baix) Paco Trinidad, David Tutusaus “Tutus” (porter) i Jordi Rivillas “Rivi”. A la foto, falten Javi Luna, Jordi Fontanillas (porter) i Ramon Solé (entrenador).\nAquesta entrada ha estat escrita per Veterans Calafell C.P. i enviada el 21 octubre 2011 at 12:23 pm classificada a Entitats, Esports, Història. Aquí tens l'enllaç permanent. Comentaris i trackbacks deshabilitats.


Miguel Alvarez (Tecnic del Villarreal B) destaca la importancia del partit davant el Valencia Mestalla | Notícies Dígitals\nMiguel Alvarez (Tecnic del Villarreal B) destaca la importancia del partit davant el Valencia Mestalla\n28/10/2017 miguel alvarez, valencia mestalla, villarrealb\nL’entrenador del VillarrealB, Miguel Álvarez, ha assegurat que tots els seus jugadors estan molt il·lusionats de cara al derbi d’aquest diumenge davant el València Mestalla (12.00 hores, Vila-real Live i TVCS). “És un partit diferent per ser un derbi. És important per als jugadors i també per a la gent del club. Hem preparat el partit com sempre, amb la millor intenció per guanyar-lo “, ha afirmat.\nQuant a l’anàlisi del rival, Miguel Álvarez va destacar el potencial ofensiu ‘che’: “El València Mestalla és un equip molt potent en atac, sent dels màxims golejadors de la categoria. També rep molts gols. És una mica imprevisible. El més important és que nosaltres estiguem bé. Cada dia tenim més automatismes. Afrontem el partit en les millors condicions “.\n← El ValenciaCF guanya en la seua visita a l’Alaves\nEl Castelló empata davant elTorre Levante (0 a 0) →


L'Hospitalet de l'Infant acollirà dues etapes de la 59a Volta Ciclista a Tarragona aquest cap de setmana\nLa primera, prevista el divendres 17 de juny; i la tercera, consistent en una prova contrarellotge, el dissabte 18 de juny\nLa Volta Ciclista a la província de Tarragona torna aquest cap de setmana i recupera el seu format habitual de quatre etapes. El tret de sortida de la Volta es donarà a l’Hospitalet de l’Infant el divendres 17 de juny a les 17 h. A aquesta hora començarà la primera etapa, que tindrà un recorregut de 87,5 km amb sortida i arribada al c/ Vandellòs. Amb un pas per meta i disputa de puntuació per la general de Metes Volants als primers 7,5 km, per després iniciar el recorregut en direcció Montbrió, Riudoms, Reus, Vinyols, en què es faran dues voltes i després s’anirà novament en direcció a l’Hospitalet, on es previst que finalitzi la cursa a les 19.05 h, aproximadament.\n«Aquest recorregut es pot considerar com un trencacames, amb una altimetria plana, però que es deixa notar a les cames dels corredors. El ritme de l’etapa i el vent poden posar més dificultat a l’etapa», segons ha explicat Juan Carlos Ferran Gual, president de Promoevents club esportiu, que organitza la Volta.\nL’Hospitalet de l’Infant també albergarà la tercera etapa, el dissabte 18 de juny, a partir de les 17.30 h. Aquesta penúltima etapa consistirà en una prova contrarellotge individual, amb un traçat de 8 km, completament pla i amb petites dificultats com poden ser rotondes i pas estret a una zona del recorregut. Tindrà també la seva sortida i arribada al c/ Vandellòs amb sortida dels primers corredors a les 17.30 h.\nEl lliurament dels premis de cadascuna d’aquestes dues jornades tindrà lloc a la Plaça Berenguer d’Entença, a les 19.15 h, aproximadament. En aquesta plaça, a més del podi, hi haurà inflables per als infants tant divendres com dissabte, de les 17.30 a les 20 h.\nEn breu us donarem tots els detalls dels recorreguts.\nLa resta d’etapes\nLa segona etapa, prevista el dissabte 18 de juny al matí (a partir de les 11 h), visitarà la Pobla de Mafumet amb un recorregut de 81,5 Km on els participants circularan pels municipis de l’entorn. El ciclista guanyador d’aquesta etapa serà guardonat amb el trofeu Memorial Vicenç Gavaldà. La quarta i última etapa s’efectuarà amb sortida i arribada a Reus, el diumenge 19 de juny a partir de les 10.30 h. El circuit de 91 Km recorrerà la Pobla de Mafumet, el Morell, la Selva del Camp, s’enfilarà pel Coll de la Batalla fins a arribar a Alforja per continuar cap a Botarell, l’Argentera i del Coll de les Alzines a Riudecanyes i Vilanova d’Escornalbou.\nEn la 59a Volta Ciclista a la província de Tarragona hi prendran part 200 corredors de les categories Master 30, 40, 50 i de la categoria Elit per invitació, d’arreu del territori nacional (Catalunya, València, Balears, Múrcia, País Basc, Aragó, Madrid, Toledo, etc.) i de l’estranger (de Bèlgica, França i Holanda). Entre els participants, hi haurà 15 corredores d’equips catalans i francesos, de la categoria Elit-Sub23. Aquesta incorporació serà tot un repte per a les participants i també per a l’organització, que en un futur vol arribar a organitzar una exclusivament per fèmines de més d’un dia.


La pròxima tongada de pluges extensa arribarà dimarts i podria fer nevar al Pirineu\n3 min. Barcelona 06/09/2019 11:40\nAquest matí la sensació que l'estiu s'està acabant és bastant evident. De matinada la temperatura ha baixat fins a valors que en alguns casos no es produïen des de mitjans del mes de juny, i el vent ajuda a reforçar la sensació de tardor. Aquestes són algunes de les temperatures mínimes d'avui:\nBonaigua (cota 2.400), -1\nLa Molina, 3\nEl Pont de Suert, 4\nBarcelona (Zona Univ.), 19\nAhir els ruixats i tempestes van descarregar força aigua en poca estona en algues comarques de Girona i de Barcelona. Destaquen especialment els aiguats que van afectar el Vallès i la Selva. D'entre les pluges més abundants d'ahir en destaquem (en l/m2):\nCerdanyola del Vallès, 33\nSant Quirze del Vallès, 24\nSant Feliu de Pallerols, 15\nSanta Coloma de Farners, 10\nBarcelona (Tibidabo), 7\nAvui el cel continuarà mig ennuvolat en punts de la costa central, al voltant del Montseny i a la Selva. Al vespre o durant la nit no és descartable que reapareguin xàfecs puntuals a tocar de la costa, sobretot entre el Garraf i el Maresme, però en tot cas seran fenòmens aïllats. Al migdia les temperatures es quedaran frenades per sota dels 25 graus en general; només allà on pugi més se superarà lleugerament aquest valor.\nLa sensació de final d'estiu s'instal·larà els dies vinents, com a mínim fins a la Diada. El cap de setmana les temperatures canviaran poc respecte a avui: dilluns repuntarà el termòmetre, però en canvi dimarts s'entreveu el dia més de tardor d'entre els últims. Per la Diada i sobretot entre dijous i divendres vinent és molt possible que l'estiu revifi, però no hi ha indicis que la calor pugui tornar amb força a deu dies vista, una cosa que, tot i que ja siguem al setembre, no seria estranya vistos els últims anys.\n651x366 Temperatura màxima prevista per a diumenge Temperatura màxima prevista per a diumenge\nPel que fa a l'estat del cel, el cap de setmana no acabaran de desaparèixer els intervals de núvols a la costa central i al sud de la Costa Brava. Demà serà un altre dia amb estones de cel mig ennuvolat en aquestes comarques, i el pas d'un front també enterbolirà el cel al Pirineu i Prepirineu. Diumenge a la tarda, a més, podrien reaparèixer alguns xàfecs sobtats en comarques de Girona i de Barcelona, altre cop a la meitat est de Catalunya. Xàfecs de poca estona i segurament poc abundants.\nEntre dilluns a la tarda i dimarts hi haurà un canvi de temps més important, els xàfecs guanyaran protagonisme i plourà de manera més extensa i amb més ganes. És possible que dimarts fins i tot nevi a les cotes més altes del Pirineu, sobretot per sobre dels 2.500 metres, però fins i tot puntualment per sota d'aquest nivell. Per la Diada, en canvi, és poc probable que plogui, però sí que és possible que l'11 de setembre sigui un dia fred per a l'època i encara amb restes de núvols.\n651x366 Acumulacions de precipitació previstes per dimarts Acumulacions de precipitació previstes per dimarts\nAquesta nit la tramuntana ha bufat amb cops de fins a 93 km/h a Portbou i 81 km/h a Espolla. Avui el vent anirà perdent força i durant el cap de setmana ja només es deixarà sentir al nord del Cap de Creus.